Title: A3.4. (tasca). Simulador força gravitatòria.
Course: Física i Química 4t ESO 1r T

En aquesta tasca us proposem treballar amb el simulador de força gravitatòria.

Aquest simulador Phet de la Universitat de Colorado mostra una única secció on es pot variar la massa i la distància. Vigileu perquè la massa ens la donen en bilions de quilos (però 1 bilió americà són mil milions de quilos).

Per accedir al simulador prem:

Força gravitatòria

i contestarem unes qüestions sobre la força gravitatòria.

TASCA 3.4. FORÇA GRAVITATÒRIA.

En aquesta tasca us proposem simular la força gravitatòria entre dos cossos.

Primer marquem a la part inferior dreta de la pantalla les caselles de valors de força, distància i mida constant (opcional).

La distància varia allunyant les boles blava i vermella (arrossegant amb el ratolí) i la massa s’augmenta o disminueix fent clic sobre les fletxes corresponents de massa 1 i massa 2.

Feu:

- a) Provem primer amb massa 1: 2 bilions de kg i massa 2: 4 bilions de kg. Apropem les masses al màxim. Quina distància indica? Quina força fa la massa 1 sobre la massa 2? I la massa 2 sobre la massa 1? Raona les respostes.
Posa una “impressió de pantalla” i pega-la a l'arxiu.
- b) Ara augmenta la distància sense variar la massa dels cossos. Què ocorre? Raona la resposta.
- c) Després, augmenta la massa d’un dels cossos, mantenint constant la distància de separació (per exemple distància de 5 km). Què ocorre? Raona la resposta.
- d) Juga amb el simulador, quina és la força gravitatòria més gran que ets capaç d’aconseguir? Com ho has fet? Augmentant o disminuint la massa? Augmentant o disminuint la distància?
- e) Podries deduir a partir de la simulació de què depèn la força gravitatòria? És a dir, és directament proporcional a... i és inversament proporcional a...
- f) Podries calcular la força gravitatòria entre la Terra i la Lluna?
Pista: Necessites cercar la massa del planeta Terra, la massa del nostre satèl·lit (la Lluna), la distància a la qual es troben l’una de l’altra i el valor de la constant de gravitació universal G.

Font: Pixabay.com (reutilització no comercial).

En la tramesa: Adjunteu l'arxiu perquè pugui ser corregit. Es recomana en format pdf.

Info Aquesta tasca té seguiment de compleció, perquè es mostri l'activitat com completada cal que facis la tramesa.